Staat moet opdok vir bejaarde se onderbeen | Netwerk24
Mitchell: Bokke sal nie waag met Gelant
Menige rugbyliefhebber hoop dat die belowende Warrick Gelant Saterdag sy toetsdebuut teen Italië gaan maak, maar John Mitchell, sy afrigter by die Bulle, meen die kans is skraal.
Staat moet opdok vir bejaarde se onderbeen
Deur Charné Kemp 13 September 2017 16:02
’n Verslete lap van die departement van gesondheid hang oor die voorkant van die Kimberley-hospitaal waar Patrick Erasmus in 2013 ’n amputasie moes ondergaan. Foto: Charné Kemp
’n Senior dokter daar het op 20 November verdere antibiotikum voorgeskryf en amputasie binne 48 uur aanbeveel. Die toon is egter eers op 20 Desember geamputeer.
Erasmus se dogter het op Kersdag maaiers in die wond gesien toe sy dit skoongemaak het.
Die Kimberley-hospitaal het Erasmus verwys na die Universitas-hospitaal in Bloemfontein, wat ’n amputasie van die been onder die knie in Kimberley aanbeveel het.
In Februarie 2013 het Erasmus se skoonseun in ’n koerantberig oor die onredelike vertraging van die amputasie gekla. Kort nadat die berig verskyn het, is die amputasie bokant die knie uitgevoer kort.
Dr. Bastiaan Pienaar het namens Erasmus getuig dat hy aan nat gangreen gely het. Dit noodsaak onmiddellike amputasie omdat die infeksie vinnig versprei en weefsel doodgaan. Die vroeë amputasie van die toon sou die amputasie van die onderbeen voorkom het.
Die regter het sy getuienis aanvaar dat simptome van nat gangreen teenwoordig was. Dit sluit in erge pyn, swelling weens gasvorming en dooie weefsel wat vermeerder soos die infeksie opwaarts beweeg.
Sy het die LUR se verweer van droë gangreen en van swak bloedsirkulasie verwerp. Droë gangreen laat die ledemaat skrompel, nie versprei nie, en het self-amputasie tot gevolg.
Die LUR se verweer dat Erasmus eers ’n hartoperasie moes ondergaan, is ook verwerp. Weens die infeksie moes die amputasie van die toon voorkeur geniet het.
Die regter het gesê die partydigheid van die kundige vir die LUR ontstem haar, en die getuienis is verwerp.
Dit is ook onaanvaarbaar dat die amputasie eers gedoen is nadat die berig verskyn het.
Die LUR was nalatig deurdat Erasmus se hoë ouderdom, swak bloedsirkulasie, gas en gangreen in die toon en opgeswelde voet en been nie in ag geneem is nie.
Adv. C. Botha het in opdrag van Hentie van Niekerk van Elliott Maris Wilmans & Hays ing. opgetree.
Adv. S. Motloung het in opdrag van die staatsprokureur opgetree.
Meer oor: Regskoste
Komplikasies ná ‘tummy tuck’: Vrou moet opdok